
COMUNICAT 

Aprobarea stocului minim de gaze naturale pentru ciclul de înmagazinare 2018-2019


Comitetul de reglementare al ANRE a aprobat, în şedinţa de astăzi, 16.05.2018, obligația de constituire a stocului minim ce revine fiecărui titular de licenţă de furnizare care asigură aprovizionarea cu gaze naturale a clienţilor finali. 

[bookmark: _GoBack]Pentru asigurarea continuității în alimentarea cu gaze naturale și pe perioada sezonului rece, până la data de 31 octombrie 2018,  furnizorii clienților finali au obligația de a constitui, pe perioada sezonului cald, un stoc minim de 21.361.818, 260 MWh, defalcat astfel:
  
a) stoc aferent categoriei de clienți finali casnici – 9.054. 583,253 MWh; 
b) stoc aferent categoriei de clienți finali producători de energie termică, numai pentru cantitățile de gaze naturale utilizate la producerea de energie termică în centralele de cogenerare și în centralele termice destinate consumului populației – 3.538.781, 329 MWh; 
c) stoc aferent categoriei de clienți finali noncasnici - 8.768.453,678 MWh. 

În vederea evitării unor posibile situații neprevăzute ce ar putea apărea în sezonul rece, menționăm că această obligație de stoc minim este superioară celei aprobate pentru ciclul de înmagazinare 2017-2018 cu aproape 3 milioane MWh, respectiv 14,55%.  

În funcție de modificările care vor interveni în portofoliu de clienți finali, ca urmare a schimbării furnizorului de gaze naturale în perioada 29.03.2018 -20.09.2018, obligațiile de stoc minim aferente fiecărui furnizor vor fi recalculate și ajustate în mod corespunzător, în luna octombrie a.c., fără ca valoarea totală a stocului minim național aprobată astăzi să fie afectată.

